מיטשל רובינסון

מיטשל רובינסון (באנגלית: Mitchell Robinson; נולד ב-1 באפריל 1998) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הסנטר.

קריירת תיכונים ומכללות
רובינסון נולד בעיר פנסאקולה שבפלורידה, ובגיל 16 החל ללמוד ב"תיכון שלמט" אשר בשלמט, לואיזיאנה. בשנתו האחרונה בקבוצת הכדורסל של התיכון רשם ממוצעים של 25.7 נקודות, 12.6 ריבאונדים ו-6.0 חסימות למשחק, והוביל אותה לפיינל פור אליפות התיכונים של לואיזיאנה, לראשונה מזה 32 שנים. במרץ 2017 נבחר להשתתף במשחק מקדונלד'ס אול-אמריקן, ובכך הפך לבוגר הראשון של תיכון שלמט אשר זוכה לכבוד זה.

ביולי 2017 נרשם רובינסון לאוניברסיטת מערב קנטקי, והתאמן עם הקבוצה במשך כשבועיים לפני נסיעה של הקבוצה לקוסטה ריקה, ממנה נעדר במפתיע. לאחר שהושעה מהקבוצה כעונש, הודיע רובינסון בספטמבר 2017 על עזיבתו את האוניברסיטה לטובת אימונים אישיים לקראת דראפט ה-NBA 2018. החלטתו להירשם לדראפט ה-NBA לאחר שנה בה לא שיחק כדורסל מקצועי (בתיכון, באוניברסיטה או במועדון כדורסל) נחשבת לתקדימית, וזכתה לסיקור תקשורתי נרחב.

קריירה מקצועית
בדראפט 2018 נלקח רובינסון בבחירה ה-36, על ידי ניו יורק ניקס. על אף ששותף לכ-20 דקות בממוצע למשחק בלבד, סיים רובינסון את עונת הרוקי שלו במקום השני ברשימת מובילי החסימות של הליגה, אחרי מיילס טרנר, עם 2.4 חסימות בממוצע למשחק. במאי 2019 נבחר לחמישיית הרוקיז השנייה של העונה. בעונה העוקבת קלע 9.7 נקודות בממוצע למשחק, והוביל את כל שחקני הליגה באחוזי קליעה מהשדה, עם 74.2%.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 ניו יורק	 66  19  20.6  0.694  0.000  0.600  6.4  0.6  0.8  2.4  7.3 	 ניו יורק	 61  7  23.1  .742‡  0.000  0.568  7.0  0.6  0.9  2.0  9.7 	 ניו יורק	 31  29  27.5  0.653  0.000  0.491  8.1  0.5  1.1  1.5  8.3 	 ניו יורק	 72  62  25.7  0.761  0.000  0.486  8.6  0.5  0.8  1.8  8.5 	 ניו יורק	 59  58  27.0  0.671  0.000  0.484  9.4  0.9  0.9  1.8  7.4 קריירה  		 289  175  24.4  0.712  0.000  0.529  7.9  0.6  0.9  2.0  8.2

בפלייאוף ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 ניו יורק	 11  11  27.1  0.604  –  0.394  9.3  0.8  0.7  1.5  6.5 קריירה  		 11  11  27.1  0.604  0.000  0.394  9.3  0.8  0.7  1.5  6.5

קישורים חיצוניים

הערות שוליים

קטגוריה:אמריקאים ילידי פלורידה
קטגוריה:בחירות דראפט של ניו יורק ניקס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני ניו יורק ניקס
קטגוריה:אמריקאים שנולדו ב-1998